Tajik beklaget 2. mars 2022 de feil hun hadde begått og ba om å få gå av som statsråd. Tajik begrunnet dette med at feil hun hadde begått 15 år tidligere ikke måtte skygge for det viktige arbeidet regjeringen og departementet holdt på med på arbeidslivsområdet. På en pressekonferanse 2. mars 2022 kunngjorde hun at hun hadde bedt om å gå av som statsråd etter videre utvikling i pendlerboligsaken. Hun opplyste også at hun ville fortsette som partiets nestleder og gå tilbake til sitt sete i Stortinget. At hun ønsket å fortsette som nestleder i Arbeidspartiet ble gjenstand for offentlig debatt, blant annet ble et helt program i NRK-programserien viet dette temaet. Tajik gikk av som statsråd 4. mars 2022, og 6. mars meddelte hun at hun også gikk av som nestleder i Arbeiderpartiet.